Părinții elevilor defavorizați pot depune de azi, 7 septembrie, până la sfârșitul săptămânii, 11 septembrie, cereri pentru acordarea rechizitelor gratuite.
Se acordă rechizite școlare, în temeiul prevederilor prezentei ordonanțe, elevilor care sunt înscriși în învățământul de stat, primar și gimnazial, la cursuri de zi și care sunt în întreținerea familiilor al căror venit mediu net lunar pe membru de familie, realizat în luna iulie a fiecărui an, este de maximum 50% din salariul de baza minim brut pe țara.
Cererea va fi însoțită de actele doveditoare privind venitul mediu net lunar pe membru de familie, realizat în luna iulie a anului respectiv.
Anul acesta în luna iulie salariul minim brut pe țară este 4.325 de lei.
4.325 lei × 50% = 2.162,50 lei / membru de familie
Acte necesare pentru dosarul de rechizite gratuite, în anul școlar 2026-2027 pentru elevii din ciclul primar și gimanzial
· cerere pentru acordarea rechizitelor;
· copie CI părinte/părinți;
· copie certificat de naștere al copilului;
· acte/adeverințe privind veniturile nete ale tuturor membrilor familiei pentru luna iulie 2026;
· dacă este cazul, documente pentru pensii, șomaj, alocații, pensie alimentară etc.;
· declarație pe propria răspundere pentru situațiile în care un membru al familiei nu are venituri.
· Dacă familia are chirii, arendă sau alte venituri, trebuie declarate și, după caz, dovedite.
· Dacă este cazul: hotărâre de divorț/încredințare a copilului și dovada pensiei alimentare.

Ordonanța Guvernului nr. 33 din 16 august 2001 privind acordarea de rechizite școlare în anul școlar 2001-2002, precizează că: „se acordă rechizite școlare, elevilor care sunt înscriși în învățământul de stat, primar și gimnazial, la cursuri de zi și care sunt în întreținerea familiilor al căror venit mediu net lunar pe membru de familie, realizat în luna iulie a fiecărui an, este de maximum 50% din salariul de baza minim brut pe țara”.

Art 5, alin (1): Rechizitele școlare vor fi acordate pe bază de cerere, formulată de părintele sau tutorele legal al elevului, care se înregistrează în termen de 5 zile de la data începerii anului școlar la școala la care elevul este înscris.(2) Cererea va fi însoțită de actele doveditoare privind venitul mediu net lunar pe membru de familie, realizat în luna iulie a anului respectiv.
Art. 6 În termen de 15 zile de la începerea fiecărui an școlar directorii de școli vor stabili elevii care urmează sa beneficieze de rechizite școlare în condițiile prezentei ordonanțe și vor face publică lista acestora.
Art. 7 Directorii de școli vor transmite de îndată lista prevăzută la art. 6 la inspectoratele școlare județene/Inspectoratul Școlar al Municipiului București, care vor stabili necesarul de rechizite școlare la nivelul județului și, respectiv, al municipiului București.
Art. 8 Achiziționarea rechizitelor școlare se organizează de către Ministerul Educației și Cercetării, cu respectarea prevederilor legale în vigoare în domeniul achizițiilor publice, astfel încât distribuirea acestora să se poată finaliza până la data de 1 octombrie a fiecărui an.
Art. 9 Rechizitele școlare vor fi repartizate pe școli de către inspectoratele școlare județene/Inspectoratul Școlar al Municipiului București. Directorii de școli împreună cu primării vor organiza distribuirea la beneficiari.
Ce conține pachetul de rechizite
În 2023-2024, valoarea pachetelor de rechizite a fost majorată, conform următoarei scheme:
· 75 de lei/pachet/elev din învățământul gimnazial, de la 35 de lei/pachet/elev”, scrie în postarea ministrei Educației.
· 65 de lei/pachet/elev din învățământul primar, de la 25 de lei/pachet/elev.
Potrivit Ordonanței de urgență nr. 33/2001, sumele alocate vor fi actualizate de Ministerul Educației și Cercetării la începutul fiecărui an școlar, dar până la data publicării acestui articol, 4 septembrie, Ministerul nu a anunțat vreo modificare.
Potrivit ordinului de ministru nr. 4385/2012, pentru clasa pregătitoare un pachet de rechizite pe an, în valoare de 25 de lei, conținea:
– 2 bucăți caiet desen A4 24 de file
– 1 buc caiet dictando 48 de file
– 2 buc caiet tip geometrie
– 2 caiete de matematică 48 de file
– 1 buc caiet tip I 24 de file
– 3 buc creion HB negru
– 1 set creioane colorate 6 bucăți
– 1 buc gumă
– 1 buc penar
– 1 buc acuarele
– 2 buc pensule
– 1 buc ghiozdan
– 1 planșetă
– 1 buc set plastilină
– 1 buc lipici
– 1 buc hârtie glasată min. 6 culori
– 1 buc pungă plastic

